CELEX: 22017D2040
Language: lt
Date: 1461888000000
Title: 2016 m. balandžio 29 d. EEE jungtinio komiteto sprendimas Nr. 90/2016, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2017/2040]

16.11.2017   
               
               
                  LT
               
               
                  Europos Sąjungos oficialusis leidinys
               
               
                  L 300/39
               
            EEE JUNGTINIO KOMITETO SPRENDIMAS
      Nr. 90/2016
      2016 m. balandžio 29 d.
      kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2017/2040]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. rugsėjo 24 d. Komisijos įgyvendinimo sprendimas (ES) 2015/1735 dėl tikslios bendro pobūdžio įspėjimo ir informacinio pranešimo vietos ant parduodamo suktinių tabako maišelių (1);
               
            
                  (2)
               
               
                  į EEE susitarimą turi būti įtrauktas 2015 m. spalio 9 d. Komisijos įgyvendinimo sprendimas (ES) 2015/1842 dėl rūkomojo tabako gaminiams taikomų kombinuotų įspėjimų apie galimą žalą sveikatai elementų išdėstymo, dizaino ir formos techninių specifikacijų (2);
               
            
                  (3)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XXV skyriuje po 3 punkto (Europos Parlamento ir Tarybos direktyva 2001/37/EB) įterpiami šie punktai:
      
                  „3a.
               
               
                  
                     32015 D 1735: 2015 m. rugsėjo 24 d. Komisijos įgyvendinimo sprendimas (ES) 2015/1735 dėl tikslios bendro pobūdžio įspėjimo ir informacinio pranešimo vietos ant parduodamo suktinių tabako maišelių (OL L 252, 2015 9 29, p. 49.
                  
               
            
                  3b.
               
               
                  
                     32015 D 1842: 2015 m. spalio 9 d. Komisijos įgyvendinimo sprendimas (ES) 2015/1842 dėl rūkomojo tabako gaminiams taikomų kombinuotų įspėjimų apie galimą žalą sveikatai elementų išdėstymo, dizaino ir formos techninių specifikacijų (OL L 267, 2015 10 14, p. 5)“.
               
            2 straipsnis
      
         Europos Sąjungos oficialiojo leidinio EEE priede skelbtini įgyvendinimo sprendimų (ES) 2015/1735 ir (ES) 2015/1842 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2016 m. balandžio 30 d., jei pateikti visi pranešimai pagal EEE susitarimo 103 straipsnio 1 dalį (*1), arba EEE jungtinio komiteto sprendimo, kuriuo į EEE susitarimą įtraukiama Europos Parlamento ir Tarybos direktyva 2014/40/ES, įsigaliojimo dieną, iš šių datų pasirenkama vėlesnė.
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. balandžio 29 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 252, 2015 9 29, p. 49.
      
      
         (2)  OL L 267, 2015 10 14, p. 5.
      
      
         (*1)  Konstitucinių reikalavimų nenurodyta.